Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: engedélyt adott. A letiltás azonban — bár a jelenlegi szabályozás [Nytv. 2. § (1) bek., 146/1993. (X. 26.) Korm. rendelet
Paragraph Index: 997

1996. december 9-én munkatársaim helyszíni vizsgálatot tartottak a PEK-nél, ahol felvilágosítást kértek a TVDH vezetőjétől az OTP és a Posta közötti adatcsere folyamatáról, a két adatállomány (a változásjelentés és a terhelési jelentés) struktúrájáról és adattartalmáról, és szúrópróba-szerűen ellenőrizték a számítóközpontban az OTP-nek küldött, illetve az OTPtől kapott, a díjfizetésre vonatkozó adatbázisok tartalmát. 1997 januárjában a helyszíni vizsgálatot az OTP-nél is elvégeztük. Ennek során az OTP vezetői ismertették az OTP belső vizsgálatának eredményét, annak írásos változatát áttanulmányoztuk. A vizsgálathoz kapcsolódva az OTP számítóközpontjában helyszíni ellenőrzést végeztünk, melynek során 1999/79/II. szám megvizsgáltuk a Postának küldött előfizetői adatbázisok adattartalmát, és szúrópróba-szerűen ellenőriztük néhány panaszos adatait. Az OTP-nél végzett vizsgálatunk (egybehangzóan az OTP belső vizsgálatával és a Postánál végzett ellenőrzésünk eredményével) megerősítette, hogy az OTP és a Posta közötti adatcsere a tv-díj vonatkozásában nem haladta meg a folyószámla-szerződésben is szereplő, a díjfizetés teljesítéséhez, illetve a nem teljesítés okainak közléséhez szükséges mértéket. Azonban vizsgálatunk csak az egyes, mintaként kinyomtatott rekordok adattartalmát bizonyította, az adatbázisban lévő előfizetők teljes körének kiterjedtségét nem. Vizsgálatunk — az OTP belső vizsgálatának megállapításaival egybehangzóan — rámutatott arra, hogy mindegyik panaszos egyben MATÁV előfizető is, s erre vonatkozó adataikban a téves értesítés kiküldését megelőzően változás történt (új előfizetés, számváltozás). E jelenség magyarázatára két feltételezés kínálkozott: vagy a PEK-nél összekeveredtek a MATÁV- és a televízió-előfizetők adatai, vagy pedig az OTP a MATÁV-előfizetőket tévesen televízió-előfizetőkként jelentette a PEK-nél. 1997 februárjában tájékoztatást kértem a PEK igazgatójától a két adatbázis esetleges közös kezelésére vonatkozóan, valamint arról, hogy az egységes Posta szétválásakor az előfizetői adatbázisok szétválasztása hogyan történt meg, milyen technikai és jogi garanciák mellett, és a szétválasztás dokumentálása hogyan történt. Kérésemről értesítettem a Magyar Posta Rt. vezérigazgatóját. A Posta vezérigazgatója 1997. április 1-jén kelt levelében tájékoztatott arról, hogy az ügyben indított belső vizsgálatot befejezte, s annak eredménye egyértelműen kizárta, hogy „MATÁV-előfizetők adatai a postai nyilvántartásban részben vagy egészben összekeveredtek a tv-előfizetői adatokkal”. Április 10-én munkatársaim újabb helyszíni vizsgálatot tartottak a PEK-nél, ahol több panaszos teljes ügyféltörténetét ellenőrizték, s ennek során megállapították, hogy a PEK adatbázisának tanúsága szerint a panaszosokat az OTP soroltatta be, noha az OTP saját belső vizsgálatában megállapította, hogy a panaszosok nem adtak megbízást a televízió-előfizetési díj fizetésére folyószámlájukról. Ezt követően újabb levélben fordultunk a PEK TVDH vezetőjéhez, amelyben többek között az OTP által használt kódjelek 1997 januári módosításáról, a téves besorolások eddigi tapasztalatairól kértünk tájékoztatást. Június 3-án munkatársaim, előzetes egyeztetést követően az OTP XVI. kerületi fiókjánál tartottak helyszíni vizsgálatot, melynek során az egyik panaszos ügyféltörténetének összes számítógépes és papír alapú dokumentumát ellenőrizték, valamint megismerkedtek az átutalási megbízások adminisztrálásának folyamatával. A PEK igazgatója 1997 júliusában válaszolt kérdéseinkre. Rámutatott az OTP-től kapott adatállomány néhány tipikus problémájára (köztük a téves besorolásokra, illetve ismételt visszasorolásokra), valamint tájékoztatott arról, hogy a problematikus esetek kiszűrése céljából a PEK manuálisan törli törzsállományából a téves adatokat, amelyeket azonban a későbbi tisztázás érdekében archivál. III. Vizsgálataink során nyilvánvalóvá vált, hogy a panaszosok téves besorolásának okát a vizsgálat időpontjában kétséget kizáróan már nem lehetett megállapítani, mivel az OTP és a Posta közötti — akkori — adatcserét tanúsító mágnesszalagok már nem állnak rendelkezésre. Ugyanakkor vizsgálatunk számos olyan esetet tárt fel, amely a két nagy adatkezelő közötti adatkapcsolat hiányosságaira hívta fel a figyelmet. A téves besorolások okainak felderítéséhez, az ismételt téves visszasorolások megelőzéséhez a két adatkezelő jobb együttműködése szükséges. Noha a téves besorolások csak töredékét teszik ki az adatkapcsolatnak, az érintett ügyfeleknek adatvédelmi jogsérelmet, a gyakorlatban

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes